ನಮಿತಾ ಥಾಪರ್

ನಮಿತಾ ಥಾಪರ್ (ನಮಿತಾ ಮೆಹ್ತಾ, ಜನನ ೨೧ ಮಾರ್ಚ್ ೧೯೭೭) ಇವರು ಭಾರತೀಯ ಉದ್ಯಮಿ, ವ್ಯವಹಾರ ಕಾರ್ಯನಿರ್ವಾಹಕರು ಮತ್ತು ಏಂಜಲ್ ಹೂಡಿಕೆದಾರರು. ಅವರು ಎಂಕ್ಯೂರ್ ಫಾರ್ಮಾಸ್ಯುಟಿಕಲ್ಸ್‌ನ ಕಾರ್ಯನಿರ್ವಾಹಕ ನಿರ್ದೇಶಕಿಯಾಗಿದ್ದಾರೆ. ಅವರು ಶಾರ್ಕ್ ಟ್ಯಾಂಕ್ ಇಂಡಿಯಾದಲ್ಲಿ ೧೦೦ ಕ್ಕೂ ಹೆಚ್ಚು ಕಂಪನಿಗಳಲ್ಲಿ ಹೂಡಿಕೆ ಮಾಡುವ ಪ್ರಮುಖ ಹೂಡಿಕೆದಾರರಾಗಿದ್ದಾರೆ. ಅವರು ಥಾಪರ್ ಎಂಟರ್ಪ್ರೈನರ್ ಅಕಾಡೆಮಿಯ ಸ್ಥಾಪಕರೂ ಆಗಿದ್ದಾರೆ.

ಆರಂಭಿಕ ಜೀವನ ಮತ್ತು ಶಿಕ್ಷಣ
ನಮಿತಾ ಅವರು ಉದ್ಯಮಿ ಸತೀಶ್ ರಮಣ್ ಲಾಲ್ ಮೆಹ್ತಾ ಅವರ ಪುತ್ರಿ. ಅವರು ೨೦೦೧ ರಲ್ಲಿ, ಡ್ಯೂಕ್ ವಿಶ್ವವಿದ್ಯಾಲಯದ ಫುಕ್ವಾ ಸ್ಕೂಲ್ ಆಫ್ ಬಿಸಿನೆಸ್‌ನಿಂದ ಎಂಬಿಎ ಪೂರ್ಣಗೊಳಿಸಿದರು ಮತ್ತು ಐಸಿಎಐನಿಂದ ಚಾರ್ಟರ್ಡ್ ಅಕೌಂಟೆಂಟ್ ಆಗಿದ್ದಾರೆ.

ವೃತ್ತಿಜೀವನ
ನಮಿತಾರವರು ಎಂಬಿಎ ಮುಗಿಸಿದ ನಂತರ, ಗೈಡೆಂಟ್ ಕಾರ್ಪೊರೇಷನ್‌ನಲ್ಲಿ ಬಿಸಿನೆಸ್ ಫೈನಾನ್ಸ್ ಮುಖ್ಯಸ್ಥರ ಪಾತ್ರವನ್ನು ವಹಿಸಿಕೊಳ್ಳಲು ಅಮೆರಿಕಕ್ಕೆ ತೆರಳಿದರು. ನಂತರ, ಅವರು ಭಾರತಕ್ಕೆ ಸ್ಥಳಾಂತರಗೊಂಡರು. ಅಲ್ಲಿ ಅವರು ಎಮ್ಕ್ಯೂರ್ ಫಾರ್ಮಾಸ್ಯುಟಿಕಲ್ಸ್‌ನಲ್ಲಿ ಸಿಎಫ್‌ಒ ಪಾತ್ರವನ್ನು ವಹಿಸಿಕೊಂಡರು. ನಂತರ, ಅವರನ್ನು ಕಂಪನಿಯ ಕಾರ್ಯನಿರ್ವಾಹಕ ನಿರ್ದೇಶಕಿಯಾಗಿ ನೇಮಿಸಲಾಯಿತು.

ದೂರದರ್ಶನ
ಥಾಪರ್‌ರವರು ಸೋನಿ ಎಂಟರ್‌ಟೈನ್‌ಮೆಂಟ್ ಟೆಲಿವಿಷನ್‌ನ ಕಾರ್ಯಕ್ರಮವಾದ ಶಾರ್ಕ್ ಟ್ಯಾಂಕ್ ಇಂಡಿಯಾದಲ್ಲಿ ೧, ೨, ೩ ಮತ್ತು ೪ ಸೀಸನ್‌ಗಳಲ್ಲಿ "ಶಾರ್ಕ್" ಎಂಬ  ಏಂಜಲ್ ಹೂಡಿಕೆದಾರರಾಗಿದ್ದಾರೆ.

ವೈಯಕ್ತಿಕ ಜೀವನ
ನಮಿತಾರವರು ವಿಕಾಸ್ ಥಾಪರ್ ಅವರನ್ನು ವಿವಾಹವಾದರು. ಈ ದಂಪತಿಗಳಿಗೆ ಜೈ ಮತ್ತು ವಿರ್ ಎಂಬ ಇಬ್ಬರು ಗಂಡು ಮಕ್ಕಳಿದ್ದಾರೆ.

ಉಲ್ಲೇಖಗಳು

ಬಾಹ್ಯ ಕೊಂಡಿಗಳು


ವರ್ಗ:ಸ್ತ್ರೀವಾದ ಮತ್ತು ಜಾನಪದ ಸಂಪಾದನೋತ್ಸವ ೨೦೨೫ ಸ್ಪರ್ಧಾ ಲೇಖನ
ವರ್ಗ:ಮಹಿಳೆ
ವರ್ಗ:ಉದ್ಯಮಿಗಳು
ವರ್ಗ:ಜೀವಂತ ವ್ಯಕ್ತಿಗಳು
ವರ್ಗ:Articles with short description